OŠ Vežica

Projektni dan: Mi jedemo odgovorno

Datum: 30.5.2017.

Priprema za radionicu

**Učitelj:** Martina Bugarin

**Predmet:** Hrvatski jezik- SRO

**Naziv radionice:** Istraživači zdravih napitaka

**Razred/ broj učenika:** 4.b / 16 učenika

**Cilj radionice:** Osvijestiti kod učenika važnost konzumiranja svježih namirnica te ukazati na štetnost konzumiranja visoko prerađenih namirnica

**Ishodi učenja:**

Učenici će biti sposobni: - nabrojati neprerađene/ svježe namirnice

- navesti visoko prerađene namirnice

- usporediti te dvije vrste namirnica

- objasniti prednosti i nedostatke tih namirnica

- zaključiti u kojoj su vezi pretilost i visoko prerađene namirnice

- objasniti što je palmino ulje i koja je njegova svrha

- dati vlastiti primjer obroka koja ne sadrži visoko prerađenu hranu

- demonstrirati pravljenje zdravih napitaka- smoothies

**Nastavna sredstva i pomagala:** iPad, projektor, prezentacija, ploča, kreda, blender, svježe voće

**Nastavne metode:** metoda razgovora, metoda deonstracije

**Oblici nastave:** frontalni, rad u grupi

**Tijek radionice:**

Učenicima je na projektoru prikazana slika visoko prerađene hrane i svježe hrane. Zadatak im je bio prepoznati što vide na slici. Uslijedio je razgovor koja slika prikazuje zdravo. Kroz razgovor i iskustva učenika razgovarali smo o pretilosti, zbog čega pretilost postaje veliki problem današnjice i koje zdravstvene probleme usko vezuju uz pretilost.

Time uvodim učenike u priču “Drugačiji pogled na kekse”. Učenici iznose svoje dojmove i mišljenja. Kratko smo interpretirali priču. Razgovorom smo se dotaknuli palminog ulja. Učenicima je prikazan kratak video kako palmino ulje nastaje- proces branja plodova do dobivanja ulja i njegove namjene. Učenici iznose svoja mišljenja I stavove te navode primjere iz svakodnevnog života.

Završni dio radionice zamišljen je kroz praktični rad. Zajedno smo pravili zdrave napitke- smoothies, kako bi se upoznali s novim okusima i načinom pravljenja zdravog obroka umjesto da posegnu za čipsom, čokoladnom pločicom…

**Provjera ishoda/ postignuća:** Razgovorom i odgovorima na pitanja sintetizirali smo radionicu te glavne pojmove zapisali na razrednu ploču kao podsjetnik.

